Էմիլ Ջամիլ Լահուդը եղել է Լիբանանի 11-րդ նախագահը, ով զբաղեցրել է պետության ղեկավարի պաշտոնը գրեթե մեկ տասնամյակ (1998-2007թթ.) Ծնվել է 1936 թվականին Լիբանանյան գեներալի ընտանիքում՝ Ջամիլ Լահուդի և հայուհի` Ադրինե Կարաբաջակյանի, ում ծնողները Լիբանան են փախել Օսմանյան կայսրությունից՝ Հայոց ցեղասպանության տարիներին: Էմիլի և նրա եղբայրների դաստիարակության մեջ մեծ դեր է խաղացել նրանց մայրական կողմի պապիկը` Մինասը: Այդ իսկ պատճառով, չնայած Լահուդի հայրը մարոնիտ էր, նա մեծացել է հայկական ավանդույթների համաձայն: